Dublinin kreivikunta

Dublinin kreivikunta (engl. County Dublin, iiriksi Contae Bhaile Átha Cliath) on historiallinen kreivikunta Irlannin tasavallan itärannikolla Leinsterin provinssissa. Siihen kuuluu maan pääkaupunki Dublin, jolta se on saanut nimensä. Kreivikunnan alueella on 1 345 402 asukasta (vuonna 2016) ja sen pinta-ala on 923,78 neliökilometriä. Dublinin kreivikunnalla ei ole enää hallinnollista merkitystä, sillä se lakkautettiin vuonna 1994. Siitä lähtien sen alue on jaettu neljään osaan: Dublinin kaupunkiin sekä Dún Laoghaire–Rathdownin, Fingalin ja Etelä-Dublinin kreivikuntiin. Lähteet Aiheesta muualla Kuvia tai muita tiedostoja aiheesta Dublinin kreivikunta Wikimedia Commonsissa